Amazfit on tuntud vastupidavate nutikellade tootja, ka uued mudelid ei peta ootusi. Amazfit Bip 3 (hind 59,99 eurot) aku kestab muljetavaldavad 14 päeva ja oma hinna juures pakub see tohutult nii trennivõimalusi kui ka lisafunktsioone nutitelefonile. Amazfit Bip 3 Pro (hind 69,99 eurot) lisab veel GPS-i võimaluse ja seega pole välja sporti tegema minnes alati nutitelefoni vajagi.
Kuigi mõlemate kellade akuaeg keskmisel kasutusel on poole kuu pikkune, on kõik mahutatud suhteliselt õhukesse kesta, nii et kell käe peal ei olegi massiivne ning kaalub vaid 33 grammi (lisaks rihma kaal). Samas on korpus täielikult veekindel, nii et võib isegi ujuma minna.
Valida saab üle kuuekümne spordiala, mida träkkida. Tulemuste vaatamiseks maksab oma nutitelefoni laadida äpp Zepp, millega on võimalik kella seadistada täpselt mobiiliäppide teateid näitama ning äpis on ka pood erinevate kellasihverplaatide ostmiseks (osad sihverplaadid on ka tasuta).
Kui GPS pole nii oluline, võib valida odavama Amazfit Bip 3 mudeli, kui aga tahad sõltumata nutitelefonist trenni teha, siis on asjalikum vaid veidi kallim, kuid GPS-iga Amazfit Bip 3 Pro.
Mõlemal on ühesugune 1,69-tolline kandiline ekraan (240 x 280 pikslit), kus kuvatakse ka sissetulevaid kõnesid ja teateid, mõõta saab pulssi, vere hapnikusisaldust ning muidugi ka samme ja läbitud vahemaad päeva jooksul. Kellad jälgivad und ja aktiivsust ning annavad äpis soovitusi, kuidas paremini välja puhata.
Ligi 60 spordirežiimi hulka kuuluvad kõik harrastajate levinud spordialad nagu jooksmine, kõndimine, rattasõit, rulluisutamine, aerutamine, kuid ka eksootilisemad alad nagu kalapüük, jahipidamine, ballitants, lauatennis, kriket jne. Ilmselt on valdav enamus aktiivseid tegevusi selles pikas nimekirjas igaühe jaoks juba olemas.
Jooksutrenni tegijad saavad aga oma treeningut planeerida, nagu oleks kõrval professionaalne treener. Target Pace´i funktsioon soovitab, kuidas eesmärke saavutada, mitte liiga laisaks vahepeal muutuda ja mitte ka üle pingutada.